open-index/open-wikipedia-markdown huggingface dataset:
Tero Liete

**Tero Liete** (s. 29. huhtikuuta 1958 Raahe) on suomalainen musiikkitoimittaja ja radiojuontaja.

Liete aloitti oikeustieteen opinnot Helsingin yliopistossa 1978. Pari vuotta myöhemmin hän osallistui Jake Nymanin, Heimo Holopaisen ja Jukka Haarman järjestämään radion rocktietokilpailuun. Hyvän kilpailumenestyksen ansiosta hänelle tarjottiin mahdollisuutta toimittaa juuri aloittavaa musiikkiohjelmaa *[[Rockradio]]*, jonka suunnittelussa oli mukana myös Heikki "Hector" Harma, silloinen Yleisradion musiikkitoimittaja. Ensimmäinen *Rockradio*-ohjelma lähetettiin 2. kesäkuuta 1980. Samana kesänä Harma jäi virkavapaalle Yleisradiosta ja Liete sai aluksi tehtäväkseen toimia hänen sijaisenaan. Siitä lähtien Liete on ollut päätoiminen musiikkitoimittaja. Radiomafian toiminnassa hän oli mukana sen perustamisesta lähtien.

Tero Lieteen filosofiana on ollut mahdollisimman kokonaisvaltainen, laaja-alainen ja ennakkoluuloton musiikin eri alojen hallinta ja niiden esittely yleisölle. Liete oli mukana tekemässä Radio Suomi -kanavalle muun muassa vuoden 2023 loppuun asti lähetettyjä *[[Poppikoulu]]a* ja *Kadonneen levyn metsästäjiä* sekä ohjelmaa *Laiskanlinna*.

## Lähteet
Sentimentalismi (etiikka)

**Sentimentalismi** (myös **moraalinen sentimentalismi** tai **moraaliaistin teoria**) on metaeettinen ja epistemologinen moraaliarvostelmien syntyperää koskeva näkemys. Sentimentalismi on myös läheisessä yhteydessä eettiseen intuitionismiin.

Sentimentalismin mukaan moraaliset tunteet ovat ratkaisevia moraaliarvostelmia tehtäessä ja niiden oikeellisuutta ratkaistaessa. Toisten mukaan tämä tulee ymmärtää moraaliarvostelmien ontologiaa koskevana näkemyksenä, missä toiset sitä vastoin katsovat, että kyse on epistemologisesta moraaliarvostelmien oikeuttamiseen liittyvästä kysymyksestä. Uusi psykologinen moraaliarvostelmien ja emootioiden yhteyttä käsittelevät tutkimus on lisännyt kiinnostusta sentimentalismia kohtaan. 

Tunnettuja sentimentalismin kannattajia ovat esimerkiksi Anthony Ashley-Cooper (1671–1713), Francis Hutcheson (1694–1746), David Hume (1711–1776), Adam Smith (1723–1790) ja Suomessa Edvard Westermarck. Nykyfilosofeista sentimentalistisia näkemyksiä ovat puolustaneet esimerkiksi Michael Slote, Justin D'Arms, Daniel Jacobson, Jesse Prinz, Simon Blackburn ja Allan Gibbard, kaksi viimeiksi mainittua non-kognitivistisessa muodossa. Moraalipsykologian piirissä sentimentalismia on puolustanut esimerkiksi Jonathan Haidt.

## Aiheeseen liittyvää
*Eettinen intuitionismi
*Emotivismi
*Metaetiikka
*Moraalipsykologia

## Lähteet

## Kirjallisuutta
* *Etiikan lukemisto*, toim. Veikko Launis, Markku Oksanen, Seppo Sajama. Helsinki Gaudemus, 2010 

## Aiheesta muualla
* Frank Martela: Moraaliaisti.
Leopold II (Toscana)

**Leopold II** (; 3. lokakuuta 1797 Firenze – 29. tammikuuta 1870 Rooma) oli Toscanan suurherttua vuosina 1824–1859. Hän menetti valtakuntansa Italian yhdistymisen seurauksena.

Leopoldin vanhemmat olivat Habsburg-sukuinen suurherttua Ferdinand III ja Molempain Sisiliain prinsessa Maria Luisa. Itävallan keisari Frans I oli hänen setänsä. Leopold tuli hallitsijaksi isänsä kuoltua vuonna 1824. Hän toteutti hallinnossa ja koululaitoksessa liberaaleja uudistuksia, joiden ansiosta hän sai maineen yhtenä Italian edistyksellisimmistä hallitsijoista.

Vallankumousvuonna 1848 Leopold antoi valtakunnalleen perustuslain 17. helmikuuta, ensimmäisten joukossa Italiassa. Yleisen mielipiteen painostuksesta hän lähetti toscanalaisia joukkoja sotaan Itävaltaa vastaan. Kun vallankumous Toscanassa vaikutti radikalisoituvan, hän lähti tammikuun lopussa 1849 maanpakoon ja siirtyi vallankumousta myöskin paenneen paavi Pius IX:n suojiin Gaetan linnoituskaupunkiin. Toscana julistettiin välillä tasavallaksi, mutta sotilaallisten tappioiden jälkeen kansalliskokous kutsui huhtikuussa 1849 suurherttuan takaisin. Leopoldin pyynnöstä Itävallan joukot valtasivat Toscanan toukokuussa 1849 ja tukahduttivat vallankumouksen. Leopold itse palasi valtakuntaansa vasta heinäkuun lopussa. Itävallan miehitys Toscanassa jatkui vuoteen 1855.

Kääntyminen vastavallankumoukselliseksi ja tukeutuminen itävaltalaisiin miehitysjoukkoihin romahduttivat Leopoldin kansansuosion. Lisäksi hän hajotti parlamentin syyskuussa 1850 ja peruutti antamansa perustuslain toukokuussa 1852. Hän kieltäytyi liittymästä vuonna 1859 uuteen sotaan Itävaltaa vastaan, mutta arvatessaan uuden vallankumouksen olevan ovella hän lähti uudelleen maanpakoon 27. huhtikuuta. Leopold luovutti 21. heinäkuuta 1859 kruunun pojalleen Ferdinand IV:lle, joka ei tosiasiassa koskaan päässyt hallitsemaan valtakuntaansa. Leopold asui tämän jälkeen maanpaossa Itävaltaan kuuluneessa Böömissä. Hän kuoli vuonna 1870 ollessaan matkalla Roomassa ja hänet haudattiin Habsburgien perinteiseen hautapaikkaan Wienin Kapusiinikirkon Keisarilliseen kryptaan.

Leopold II:n ensimmäinen puoliso oli Saksin prinsessa Maria Anna, joka kuoli vuonna 1832. Hänen toinen puolisonsa oli Molempain Sisiliain kuninkaan Frans I:n ja tämän toisen puolison Maria Isabellan tytär prinsessa Maria Antonia (1814–1898). Heille syntyi 10 lasta, joihin kuuluivat suurherttua Ferdinand IV ja arkkiherttua Juhana.

## Kunnianosoituksia

*  Pyhän Stefanuksen ritarikunnan suurristi (Toscana, suurmestari)
*  Pyhän Joosefin ritarikunnan suurristi (Toscana, suurmestari)
*  Pyhän Tapanin ritarikunnan suurristi (Itävalta, 1838)
*  Kultaisen taljan ritarikunnan ritari (Itävalta, 1810)
*  Leopoldin ritarikunnan suurristi (Belgia, 1844)
*  Pyhän Januariuksen ritarikunnan ritari (Molempain Sisiliain kuningaskunta)
*  Pyhän Ferdinandin ja ansion ritarikunnan suurristi (Molempain Sisiliain kuningaskunta)
*  Konstantinolaisen Pyhän Yrjön ritarikunnan senaattorisuurristi (Parma, 1851)

## Lähteet

## Aiheesta muualla
All of Us

**All of Us** voi tarkoittaa seuraavia asioita:

* *[[All of Us (televisiosarja)|All of Us]]*, yhdysvaltalainen vuonna 2003 alkanut tilannekomedia

* All of Us, suomalainen poprock-yhtye
* All of Us, brittiläisen Nirvana-yhtyeen vuonna 1968 julkaisema albumi
* Kulanu (*All of Us*), israelilainen keskustapuolue
Ferdinand III (Toscana)

**Ferdinand III** (6. toukokuuta 1769 Firenze – 18. kesäkuuta 1824 Firenze) oli Toscanan suurherttua vuosina 1790–1801 ja 1814–1824.

## Suku
Ferdinand oli Habsburg-sukuisen suurherttua Leopold I:n ja tämän puolison Maria Luisan nuorempi poika. Ferdinandista tuli suurherttua, kun hänen isänsä kohosi 21. heinäkuuta 1790 lapsettomana kuolleen veljensä tilalle Pyhän saksalais-roomalaisen keisarikunnan keisariksi nimellä Leopold II. Ferdinandin veljiä olivat myöhempi keisari Frans II sekä arkkiherttuat Kaarle ja Juhana.

## Hallitsijana
Isänsä tavoin Ferdinand pyrki olemaan valistunut hallitsija ja toteuttamaan maltillisia uudistuksia. Hän halusi pitää Toscanan puolueettomana Ranskan vallankumoussodissa ja solmi vuonna 1792 diplomaattisuhteet tasavaltaiseen Ranskaan, mutta Englanti painosti seuraavana vuonna Toscanan liittymään Ranskan-vastaiseen liittoumaan. Ferdinand palasi puolueettomuuteen vuonna 1795. Napoléon Bonaparten armeija valtasi Toscanan ensimmäisen kerran vuonna 1799, jolloin Ferdinand joutui pakenemaan Itävaltaan. Vuoden 1801 Lunévillen rauhassa koko Toscana luovutettiin Ranskalle. Napoleon teki kompensaationa Ferdinandista Salzburgin vaaliruhtinaan vuonna 1802. Joulukuussa 1805 solmitun Pressburgin rauhansopimuksen myötä Ferdinand siirtyi vuorostaan Würzburgin herttuaksi. Hänen herttuakuntansa korotettiin seuraavana vuonna Würzburgin suurherttuakunnaksi ja se liittyi Reinin liittoon.

Napoleonin kukistuttua Ferdinand palautettiin vuonna 1814 alkuperäiseen asemaansa Toscanan suurherttuaksi. Toisin kuin useimmat muut samassa yhteydessä valtaan palanneet ruhtinaat, hän ei ryhtynyt vastavallankumouksellisiin puhdistuksiin. Hän sai näin takaisin kansan luottamuksen ja hänen politiikkansa pysyi itsenäisenä suhteessa Itävaltaan. Ferdinandin asennoituminen näyttäytyi kuitenkin nyt vanhoillisempana kuin aiemmin. Ferdinandin kuoltua vuonna 1824 Toscanan hallitsijaksi tuli hänen poikansa Leopold II.

## Avioliitot ja lapset
Ferdinand III:n ensimmäinen puoliso oli hänen kaksinkertainen serkkunsa, Molempain Sisiliain prinsessa Maria Luisa (1773–1802), joka oli hänen veljensä Frans II:n puolison Maria Teresian nuorempi sisar. Maria Luisa kuoli viimeisen lapsensa kanssa synnytykseen vuonna 1802. Ferdinand nai vuonna 1821 itseään yli 25 vuotta nuoremman pikkuserkkunsa, Saksin prinsessa Marian (1796–1865), joka oli hänen poikansa Leopoldin vaimon sisar. Jälkimmäinen liitto oli lapseton.

Ferdinand III:lla ja Maria Luisalla oli viisi lasta.

* Karolina Ferdinanda (1793–1802)
* Frans Leopold (1794–1800), Toscanan suuriruhtinas
* Leopold II (1797–1870), Toscanan suurherttua
* Maria Luisa Giuseppa (1798–1857), syntyi fyysisesti vammaisena, pysyi naimattomana
* Maria Teresa (1801–1855), nai Sardinian kuninkaan Kaarle Albertin. Heidän poikansa on Italian kuningas Viktor Emanuel II.

## Lähteet

## Aiheesta muualla
Ferdinand IV (Toscana)

**Ferdinand IV** (10. kesäkuuta 1835 Firenze – 17. tammikuuta 1908 Salzburg, Itävalta-Unkari) oli nimellisesti viimeinen Toscanan suurherttua vuosina 1859–1860, mutta hän ei tosiasiassa hallinnut valtakuntaansa.

## Tausta ja perhe-elämä
Ferdinand IV:n vanhemmat olivat suurherttua Leopold II ja tämän toinen puoliso, Molempain Sisiliain prinsessa Maria Antonia, joka oli kuningas Frans I:n ja tämän toisen puolison Maria Isabellan tytär. Ferdinandin veli oli arkkiherttua Juhana.

Ferdinand IV:n puoliso oli Bourbon-Parman prinsessa Alice eli ”Alix” (1849–1935), joka oli Parman herttua Kaarle III:n tytär. Heidän poikansa Joosef Ferdinand, Peter Ferdinand ja Henrik Ferdinand toimivat myöhemmin kenraaleina Itävalta-Unkarin armeijassa.

## Nimellinen hallitsija ja maanpako
Italian yhdistymiseen liittyneen vallankumouksen uhatessa Ferdinand IV lähti yhdessä isänsä kanssa maanpakoon vuonna 1859. Leopold luovutti maanpaossa kruunun pojalleen Ferdinandille 21. heinäkuuta 1859, mutta tällä ei enää ollut asiaa takaisin Toscanaan. Ferdinandille ei koskaan järjestetty virallisia kruunajaisia.

Toscanaa hallitsi Bettino Ricasolin johtama väliaikaishallinto, kunnes koko Toscana maaliskuussa 1860 liitettiin osaksi uutta Italian kuningaskuntaa. Ferdinand sai samaan aikaan Itävallan armeijassa nimellisen sotamarsalkkaluutnantin arvon. Hän ilmoitti muodollisesti luopuvansa Toscanan kruunusta vuonna 1870 pikkuserkkunsa, Itävallan keisari Frans Joosefin, joka halusi luoda hyvät suhteet Italiaan, toiveesta.

Tämän jälkeen Ferdinand eli maanpaossa Itävalta-Unkarissa. Frans Joosef antoi hänen käyttää suurherttuan titteliä, mutta Ferdinandin jälkeläiset olivat virallisesti Itävallan arkkiherttuoita. Ferdinand luovutti tittelinsä Frans Joosefille, ja Ferdinandin kuoltua hänen jälkeläisiään kiellettiin lailla käyttämästä mitään toscanalaisia titteleitä.

## Kunnianosoituksia

*  Pyhän Joosefin ritarikunnan suurristi (Toscana, 1859, suurmestari)
*  Pyhän Stefanuksen ritarikunnan suurristi (Toscana, 1859, suurmestari)
*  Kultaisen taljan ritarikunnan ritari (Itävalta-Unkari, 1852)
*  Pyhän Tapanin ritarikunnan suurristi (1891)
*  Uskollisuuden ritarikunnan ritari (Baden, 1886)
*  Berthold I:n ritarikunnan ritari (Baden, 1886) 
*  Pyhän Hubertuksen ritarikunnan ritari (Baijeri, 1856)
*  Leopoldin ritarikunnan suurristi (Belgia, 1856)
*  Maltan ritarikunnan täysi kunnian ja omistautumisen ritari (Maltan ritarikunta, 1856)
*  Mustan kotkan ritarikunnan ritari (Preussi, 1861)
*  Valkoisen haukan ritarikunnan suurristi (Saxe-Weimar-Eisenach, 1864)
*  Tuoksuruutakruunun ritarikunnan ritari (Saksi, 1856)
*  Württembergin kruunun ritarikunnan suurristi (Württemberg, 1882)

## Galleria

Tiedosto:Firenze, cripta lorenese, lapide ferdinando IV d'austria (cenotafio).jpg|Ferdinandin hauta
Tiedosto:Royal Monogram of Grand Duke Ferdinand IV of Tuscany.svg|Ferdinandin kuninkaallinen monogrammi


## Lähteet

## Aiheesta muualla
Ferdinand IV

**Ferdinand IV** voi tarkoittaa seuraavia hallitsijoita:

*Ferdinand IV, Kastilian kuningas 1295–1312
*Ferdinand IV, Böömin kuningas 1646–1654, Unkarin ja Kroatian kuningas 1647–1654, Saksan kuningas 1653–1654
*Ferdinand IV, Napolin kuningas 1759–1816 (myöhemmin Molempain Sisiliain kuningas nimellä Ferdinand I)
*Ferdinand IV, nimellinen Toscanan suurherttua 1859–1860.
Euroopan-mestaruuskilpailut 2018

**Euroopan-mestaruuskilpailut 2018** (myös nimellä **Super-EM 2018**) oli urheilun monitapahtuma, joka järjestettiin Glasgow’ssa, Skotlannissa ja Berliinissä, Saksassa 2.–12. elokuuta 2018. Glasgow’ssa kilpailtiin Euroopan-mestaruudesta uintilajeissa, pyöräilyssä, golfissa, voimistelussa, soudussa ja triathlonissa, kun taas Berliinissä kilpailtiin yleisurheilussa. Nämä olivat ensimmäiset monen lajin yhteiset Euroopan-mestaruuskilpailut; vuonna 2015 järjestettiin suuremman kokoluokan kisat, ensimmäiset Euroopan kisat, jotka ovat vuorossa seuraavan kerran vuonna 2023.

## Katso myös
* Euroopan kisat

## Lähteet

## Aiheesta muualla
*Glasgow 2018
*Berlin 2018
Marielle

**Marielle** on suomalaisittain yhdysnimi, jossa yhdistyvät nimet *Mari* ja *Elle*. Näistä jälkimmäinen, *Elle*, on saamelainen nimi ja usein käytössä yhdysnimen osana. Syyskuuhun 2017 mennessä *Marielle*-nimi oli Suomessa annettu noin 160 henkilölle. Nimi on tällä hetkellä käytössä ympäri maailman ja esimerkiksi Ruotsissa on noin 3&nbsp;000 Marielle-nimen kantajaa. 

Kansainvälisessä kontekstissa nimi *Marielle* on alun perin ranskalainen naisen etunimi. Alkuperältään se on diminutiivimuoto raamatullisesta nimestä Maria ja sen ranskankielisestä muodosta Marie. Vastaava italiankielinen nimi on Mariella ja espanjankielinen nimi Mariela.

## Tunnettuja Marielleja

* Marielle Franco (1979–2018), brasilialainen poliitikko ja ihmisoikeusaktivisti
* Marielle Goitschel (s. 1945), ranskalainen alppihiihtäjä ja olympiavoittaja
* Marielle de Sarnez (1951–2021), ranskalainen poliitikko, Eurooppa-ministeri 2017 ja europarlamentaarikko
* Marielle Thompson (s. 1992), kanadalainen freestylehiihtäjä

## Lähteet
Toisen maailmansodan aikaisten sodanjulistusten aikajana

Tämä on **aikajana muodollisista [[Sodanjulistus|sodanjulistuksista]] [[Toinen maailmansota|toisen maailmansodan]] aikana**.

Sodanjulistus on muodollinen teko, jolla yksi valtio aloittaa sodan toista valtiota vastaan. Ilmoitus on yleensä esitystaajuisen puheen toimittaminen (jota ei saa sekoittaa pelkkään puheeseen) tai allekirjoitetun asiakirjan esittäminen kahden tai useamman suvereenin valtion välisen sodan julistamiseksi. Virallinen kansainvälinen protokolla sodan julistamisesta määriteltiin Haagin toisessa rauhankonferenssissa vuonna 1907.

Alla on luettelo toisen maailmansodan aikana tapahtuneista yksittäisten maiden välisistä sotien puhkeamisista. Luettelossa on ilmoitettu päivämäärät – välittömästi ennen toista maailmansotaa tai sen aikana –, joista alkaen valtioiden välillä oli todellinen sotatilanne. Mukana ovat myös diplomaattisten suhteiden katkaisemiset, jotka eivät johtaneet varsinaisiin sotatoimiin.

## Toisen maailmansodan aikana maiden välisten sotien puhkeaminen
;**Selitykset:** 
* **Tyyppi A:** Hyökkäys ilman edeltävää, muodollista sodanjulistusta 
* **Tyyppi B:** Sodanjulistus saapui uhkavaatimuksen kautta 
* **Tyyppi C: **Virallinen sodanjulistus.

## Lähteet
Koripallon Euroopan-mestaruuskilpailut 2017 – Lohko A

**Koripallon Euroopan-mestaruuskilpailujen 2017 Lohko A:ssa** pelaavat Suomi, Ranska, Kreikka, Islanti, Puola ja Slovenia.

## Sarjataulukko

## Ottelut
### Slovenia vs. Puola

### Islanti vs. Kreikka

### Ranska vs. Suomi

### Puola vs. Islanti

### Kreikka vs. Ranska

### Suomi vs. Slovenia

### Ranska vs. Islanti

### Slovenia vs. Kreikka

### Suomi vs. Puola

### Islanti vs. Slovenia

### Puola vs. Ranska

### Kreikka vs. Suomi

### Slovenia vs. Ranska

### Kreikka vs. Puola

### Suomi vs. Islanti
Carlos Soler

**Carlos Soler Barragán** (s. 2. tammikuuta 1997 Valencia, Espanja) on espanjalainen jalkapalloilija. Hän edustaa Primera Divisiónissa pelaavaa Real Sociedadia ja on pelipaikaltaan keskikenttäpelaaja.

## Seurajoukkueura
Soler on kotikaupunkinsa jalkapalloseura Valencia Club de Fútbolin kasvatti, jonka nuorisoakatemiaan hän liittyi vuonna 2005. Juniorivuosinaan Soler pelasi usein hyökkääjänä, mutta pelaajan kehittyessä ja vanhetessa, hänen pelipaikkaansa laskettiin hyökkäävän keskikenttäpelaajan kautta keskikentälle. Ensiesiintymisensä seuran reservijoukkueessa Soler teki 3. toukokuuta 2015 maan kolmanneksi korkeimmalla sarjatasolla Segunda División B:ssä ottelussa UE Cornellàa vastaan.

Soler teki ensimmäisen maalinsa aikuisten tasolla 13. joulukuuta 2015 ottelussa Badalonaa vastaan. Seuraavan vuoden maaliskuussa, hän solmi jatkosopimuksen seuran kanssa.

Ensiesiintymisensä seuran edustusjoukkueessa Soler teki 10. joulukuuta 2016 tappiollisessa vierasottelussa Real Sociedadia vastaan. Ensimmäinen maali edustusmiehistössä syntyi 21. tammikuuta 2017, kun joukkue kohtasi vierasottelussa Estadio de la Cerámicalla Villarrealin.

Soler pelasi Valenciassa vuosina 2016–2022 kaikkiaan 181 Primera divisiónin ottelua, joissa hän teki 31 ja syötti 25 maalia. Hän syötti voittomaalin Copa del Reyn loppuottelussa 2019 Valencian voittaessa Barcelonan 2–1. Mestarien liigan 11 ottelussa hän viimeisteli kolme maalia. Eurooppa-liigassa hän pelasi seitsemän ottelua.

Soler siirtyi Ligue 1:n Paris Saint-Germainiin 18 miljoonan euron siirtosummalla syyskuussa 2022. Hän pelasi PSG:n mestaruuteen päättyneellä tulokaskaudellaan 26 Ranskan pääsarjaottelua, joista avauskokoonpanossa 14, ja teki kolme maalia. Mestarien liigan kuudessa ottelussa hän teki yhden maalin. Hän voitti Ranskan-mestaruuden myös kaudella 2023–2024, jolloin teki 24 sarjaottelussa kaksi maalia. PSG:n voittamassa Ranskan cupissa hän pelasi kaksi alkukierrosten ottelua. Mestarien liigassa hän pelasi kahdessa ottelussa muutaman minuutin.

Soler pelasi kauden 2024–2025 lainalla Englannin Valioliigan West Hamissa. Hän oli liigaotteluissa 14 kertaa avauskokoonpanossa, tuli 17 kertaa vaihdosta kentälle, ja teki yhden maalin.

Syyskuun 2025 alussa Soler siirtyi espanjalaisseura Real Sociedadiin 8 miljoonan euron siirtosummalla. 

## Maajoukkueura
Soler pelasi alle 21-vuotiaiden EM-kilpailuissa yhden ottelun Espanjan hopeajoukkueessa 2017 ja neljä ottelua maan voittaessa mestaruuden 2019. Hän pelasi kaikissa kuudessa ottelussa, mutta oli vain kerran avauskokoonpanossa, Espanjan saavuttaessa olympiahopeaa Tokiossa 2021.

Soler pelasi ensimmäisen ottelunsa Espanjan jalkapallomaajoukkueessa MM-karsintaottelussa Ruotsia vastaan syyskuussa 2021. Hän teki ottelussa myös ensimmäisen maajoukkuemaalinsa. MM-kilpailuissa 2022 hän tuli kahdessa ottelussa vaihdosta kentälle, ja teki maalin ottelussa Costa Ricaa vastaan.

## Lähteet

## Aiheesta muualla
* Carlos Solerin tilastot BDFutbol-sivustolla 
* Carlos Solerin tilastot Soccerway-sivustolla
Maastohiihto talviolympialaisissa 1952 – naisten 10 km

**Vuoden 1952 Oslon talvilolympialaisten** naisten 10 kilometrin maastohiihto, oli olympiahistorian ensimmäinen naisten maastohiihtokilpailu. Kilpailu käytiin 23. helmikuuta 1952 Holmenkollenilla. Myöskään aiemmin naisten hiihto ei ollut FIS:n järjestämien hiihdon maailmanmestaruuskilpailujen ohjelmassa. Ainoastaan isäntämaa Norja oli ainoa, joka äänesti naisten hiihtokilpailun järjestämistä vastaan.

Naishiihdon johtavana maana pidettiin Neuvostoliiton poissa ollessa Suomea, jossa oli järjestetty naisten kansallisia mestaruuskilpailuja jo useita vuosia. Suomen paras naishiihtäjä Tyyne Wideman, joka oli voittanut maan mestaruuden kolmesti perättäin 1949, 1950 ja 1951, päätti lopettaa hiihtouransa vuoteen 1951. Hänen kaksoissisarensa Lydia Wideman sen sijaan osallistui Oslon olympialaisiin. Tämä oli jo kilpailun puolivälissä hiihtänyt tukevaan johtoon, joka säilyi kilpailun loppuun asti. Suomalaishiihtäjät saavuttivat kilpailussa kolmoisvoiton ja Lydia Wideman jäi historiaan ensimmäisenä naisten maastohiihdon olympiavoittajana.

## Lopputulokset

## Lähteet
Lee Seung-gi

**Lee Seung-gi** (, s. 13. tammikuuta 1987 Soul, Korean tasavalta) on eteläkorealainen näyttelijä, laulaja ja tanssija, joka on näytellyt muun muassa televisiosarjassa A Korean Odyssey.

## Aiheesta muualla
*
Anders Blume

**Anders Blume** (s. 7. joulukuuta 1985) on tanskalainen *[[Counter-Strike: Global Offensive|Counter-Strike: Global Offensive -]]*-selostaja. Hänen selostuksiaan on totuttu kuulemaan kaikista suurimmassa ja merkittävimmissä turnauksissa.

Blume on ollut mukana selostamassa kaikkia  Valve Corporation sponsoroimia CS:GO-majorturnauksia, lukuun ottamatta EMS One Katowice 2014-turnausta. Hän on työskennellyt laajalle valikoimalle eri turnauksen järjestäjiä mukaan lukien Electronic Sports League (ESL), Dreamhack ja Gfinity. Hän selostajaparinaan on usein Auguste "Semmler" Massonnat.

Blume on tunnettu energisistä selostuksistaan ja heittämistään lausahduksista äkillisten pelitapahtumien sattuessa, mukaan lukien huudahdus, mistä on tullut hänen catchphrasensa: "Oletko tosissasi?". Vuonna 2015 hän voitti Golden Joystick --palkinnon vuoden eSports-henkilö gategoriassa.

## Merkittäviä tapahtumia selostajana
* Dreamhack Summer 2013
* Dreamhack Winter 2013
* ESEA Invite, Kausi 16 
* ESL One Cologne 2014
* Dreamhack Winter 2014
* ESL One Katowice 2015
* Dreamhack Open-Kiertue 2015
* ESL ESEA Pro League Finaalit, Kausi 1
* ESL One Cologne 2015
* Faceit League Finaalit, Kausi 3
* Dreamhack Winter 2015
* TVSYD Mestaruuskilpailut 
* ESL One Cologne 2016
* ELeague Finaalit 2017

## Aiheesta muualla
*
Suutarilan yläaste

**Suutarilan yläaste** oli Helsingin Suutarilassa sijainnut peruskoulu, jossa sijaitsi luokat 7–9. Suutarilan yläaste yhdistyi Töyrynummen ala-asteeseen 1.8.2016. Helsingin kaupunginvaltuusto päätti koulujen yhdistymisestä 20.5.2015. Uuden koulun nimeksi tuli Suutarinkylän peruskoulu.

## Lähteet
Karjunen

**Karjunen** on sukunimi, joka on muun muassa seuraavilla suomalaisilla henkilöillä:

*Kimmo Karjunen (s. 1967), valosuunnittelija
*Ville Vainio (ent. *Karjunen*, 1882–1956), kansanedustaja (SDP, SSTP).

; Kuvitteellisia henkilöitä
*Martta Karjunen (engl. *Martha Wilson*), Ville Vallattoman naapuri, Yrjö Karjusen vaimo
*Yrjö Karjunen (engl. *George Wilson*), Ville Vallattoman naapuri.
Bardon Millin rautatieasema

**Bardon Millin rautatieasema** on rautatieasema Bardon Millin kylässä Northumberlandissa. Se sijaitsee Tyne Valley Linen varrella.

Asema avattiin 18. kesäkuuta 1838. Sitä käytti 10&nbsp;482 matkustajaa kaudella 2017–2018.

## Lähteet
* 

### Viitteet
Verhneusinski

**Verhneusinski** () on Ermakovskin piirissä, Krasnojarskin alueella, Venäjällä, Etelä-Siperiassa sijaitseva kylä. Verhneusinskissä oli 1&nbsp;393 asukasta vuoden 2010 tietojen mukaan.

## Historia
Vuosina 1924–1956 Verhneusinski oli Krasnojarskin aluepiirissä sijainneen Usinskin piirin keskustaajama.

## Kuuluisia ihmisiä
Kylässä syntyi venäläinen urheilija *Artem (Aleksandrovich) Ekimov* (s. 27. maaliskuuta 1986).
Hymne National Voltaïque

**Hymne National Voltaïque** oli Ylä-Voltan kansallislaulu vuodesta 1960 vuoteen 1984, jolloin maan nimi muutettiin Burkina Fasoksi ja maan nykyinen kansallislaulu *[[Une Seule Nuit]]* valittiin.

## Sanat
*Fière Volta de mes aieux,*

*Ton soleil ardent et glorieux*

*Te revêt d’or et de fierté*

*Ô Reine drapée de loyauté!*

**Kertosäe**

*Nous te ferons et plus forte, et plus belle*

*A ton amour nous resterons fidèles*

*Et nos coeurs vibrant de fierté*

*Acclameront ta beauté*

*Vers l’horizon lève les yeux*

*Frémis aux accents tumultueux*

*De tes fiers enfants tous dressés*

*Promesses d’avenir caressées*

**Kertosäe**

*Le travail de ton sol brûlant*

*Sans fin trempera les cœurs ardents,*

*Et les vertus de tes enfants*

*Le ceindront d’un diadème triomphant.*

**Kertosäe**

*Que Dieu te garde en sa bonté,*

*Que du bonheur de ton sol aimé,*

*L’Amour des frères soit la clé,*

*Honneur, Unité et Liberté.*

## Lähteet
Saunajärvi

**Saunajärvi** -nimisiä järviä ovat:

* Saunajärvi, järvi Iissä
* Saunajärvi, järvi Kuhmossa
* Saunajärvi, järvi Kuusamossa
* Saunajärvi, järvi Outokummussa
* Saunajärvi, järvi Pudasjärvellä
* Saunajärvi, järvi Puumalassa
* Saunajärvi, järvi Ranualla
* Saunajärvi, järvi Rovaniemellä
* Saunajärvi, järvi Uuraisissa
* Saunajärvi, järvi Tuusniemellä

## Lähteet

*
Ronnie Vannucci

**Ronald ”Ronnie” Vannucci** (s. 15. helmikuuta 1976 Las Vegas, Nevada, Yhdysvallat) on yhdysvaltalainen muusikko, joka on lasvegasilaisen rockyhtye The Killersin rumpali. Hän on perustanut yhtyeen Big Talk.

## Lähteet

## Aiheesta muualla
*
LHS 1140b

**LHS 1140b** on Valaskalan tähdistössä sijaitseva eksoplaneetta, joka kiertää punaista kääpiötä LHS 1140. Planeetta sijaitsee noin 40 valovuoden päässä Maapallolta. Sen läpimitta on noin 18&nbsp;000 kilometriä, mikä on noin puolitoista kertaa pidempi kuin Maan läpimitta. Sen arvellaan olevan tiheydeltään noin kaksinkertainen Maahan verrattuna. Se kiertää rauhallista emotähteään noin 15 miljoonan kilometrin päässä. Planeettaa pidetään lupaavana ehdokkaana elämän syntymiselle, ja se on kiviplaneetta.

## Lähteet
Vuoden 2017 Atlantin hurrikaanikausi

**Vuoden 2017 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2017. Kausi oli harvinaisen vilkas ja tuhoisa. Sen aikana Atlantilla kehittyi 17 nimettyä myrskyä, joista 10 oli hurrikaaneja ja näistä kuusi voimakkaita hurrikaaneja eli Saffirin–Simpsonin hurrikaaniasteikolla vähintään luokassa kolme.

Nimet valittiin esiintymisjärjestyksessä etukäteen valitulta listalta.

Matalapaine on trooppinen, jos siinä ei ole keskileveysasteiden matalapaineille tyypillistä rintamarakennetta ja se silti elää yli 24 tuntia ja jos se muodostuu tropiikissa tai subtropiikissa. Sitä sanotaan trooppiseksi myrskyksi, jos tuulen nopeuden suurin minuutin keskiarvo kymmenen metrin korkeudella on yli 32 m/s, ja hurrikaaniksi, jos tuuli ylittää 33 m/s.

Vuodesta 2017 ennustettiin alun perin tavallista helpompaa hurrikaanivuotta El Niño -ilmiön takia. El Niñoa ei kuitenkaan kehittynyt, joten Yhdysvaltain sää- ja merentutkimuslaitos NOAA muutti elokuussa ennustettaan ja arvioi, että hurrikaaneja tulisi enemmän kuin keskimääräisenä vuonna, jolloin Atlantilla kehittyy 11 nimettyä myrskyä, kuusi hurrikaania ja kaksi vakavaa hurrikaania eli luokkiin 3–5 luokiteltavia myrskyjä.

Jo lokakuussa voitiin todeta, että kausi oli harvinaisen aktiivinen ja tuhoisa. Hurrikaaneja oli monia, ne olivat voimakkaita ja ne osuivat asutuille alueille. Tähän vaikuttivat meriveden lämpötila, Atlantin korkeapaineen sijainti tavallista pohjoisempana, virtaukset, jotka ohjasivat myrskyt mantereelle, ja Afrikan sateinen vuosi, jonka takia hurrikaanien syntyseudun ilmassa oli vähemmän tiivistymisytimiksi sopivia pölyhiukkasia.

## Myrskyt

## Lähteet

## Aiheesta muualla
Nigerin siirtomaa

**Nigerin siirtomaa** () oli Ranskan siirtomaa, joka käsitti suuren osan nykyisen länsiafrikkalaisen valtion Nigerin alueesta kuin myös osia nykypäivän valtioiden Malin, Burkina Fason sekä Tšadin alueista. Siirtomaa oli olemassa eri muodoissa vuodesta 1900 vuoteen 1960, mutta oli viralliselta nimeltään *Colonie du Niger* vain vuosien 1922 ja 1960 välillä. 

## Lähteet
P-Klooribentsotrifluoridi

**p-Klooribentsotrifluoridi** eli **4-klooribentsotrifluoridi** (C7H4ClF3) on halogenoitu aromaattinen orgaaninen yhdiste. Yhdistettä voidaan käyttää liuottimena, muiden yhdisteiden valmistuksen lähtöaineena ja dielektrisenä nesteenä. p-Klooribentsotrifluoridi on o- ja m-klooribentsotrifluoridien isomeeri.

## Ominaisuudet
Huoneenlämpötilassa p-klooribentsotrifluoridi on väritöntä nestettä. Yhdiste on veteen liukenematonta ja liukenee muun muassa etanoliin, asetoniin ja dimetyylisulfoksidiin. p-Klooribentsotrifluoridi on lievästi myrkyllistä. Yhdiste ärsyttää ihoa, silmiä ja hengitysteitä.

## Valmistus ja käyttö
p-Klooribentsotrifluoridia valmistetaan fluoraamalla p-klooribentsotrikloridia vetyfluoridilla. Tärkein aineen käyttökohde on muiden kemikaalien valmistus ja esimerkiksi sen nitrattuja johdannaisia käytetään värien ja maatalouskemikaalien esimerkiksi trifluraliinin ja asifluorfeenin valmistukseen. Muita käyttökohteita ovat käyttö teollisuusliuottimena sekä dielektrisenä nesteenä.

## Lähteet
Wayne Gardner

**Wayne Gardner** (s. 11. lokakuuta 1959 Wollongong, Uusi Etelä-Wales) on australialainen uransa lopettanut ratamoottoripyöräilijä. Hän voitti 500-kuutioisten maailmanmestaruuden 1987 Hondalla. Gardner on ajanut kilpaa myös vakioautoilla pääosin Australiassa ja Japanissa.

## Lähteet
Luettelo Väinö Tannerin suomentamista teoksista

Tämä on luettelo Väinö Tannerin suomentamista teoksista.

* Karl Kautsky: *[[Karl Marx]]in taloudelliset opit* ; seitsemännestä saksalaisesta painoksesta suomensi tekijän luvalla Väinö Tanner. Osuuskunta Kehitys, Pori 1906
* G. J. Holyoake: *Rochdalen kunnon esitaistelijain historia* ; englanninkielestä suomensi Väinö Tanner. Osuuskunta "Oma Apu", Turku 1906, julkaistiin uudelleen nimellä *Rochdalen kunnon uranuurtajain historia*. Kulutusosuuskuntien keskusliitto, Helsinki 1926
* Karl Kautsky: *Yhteiskunnallinen vallankumous* ; tekijän luvalla suomensi Väinö Tanner. Osuuskunta Kehitys, Pori 1906
* Werner Sombart: *Köyhälistö*. Kehitys, Pori 1907
* Karl Kautsky: *Karl Marxin historiallinen työ: mestarin 25-vuotisen kuolinpäivän johdosta*. Osuuskunta Kehitys, Pori 1908
* August Bebel: *Naisen asema porvarillisessa ja sosialistisessa yhteiskunnassa*. Osuuskunta Kehitys, Pori 1908
* *Narrien yhteiskunnasta: muutamia [[August Strindberg]]in kertomuksia*. Osuuskunta Kehitys, Pori 1908
* Prosper-Olivier Lissagaray: *Parisin veripäivät eli Parisin kommunin historia v. 1871* ; suomentajat Sulo Wuolijoki ja Väinö Tanner. Osuuskunta Kehitys, Pori 1908
* Karl Kautsky: *Lisäarvo ja voitto: teoksesta "Marx'in taloudelliset opit"* ; kahdeksannestatoista saksalaisesta painoksesta suomensi Väinö Tanner. Osuuskunta Kehitys, Pori 1910
* Hermann Fleissner: *Osuuskaupat ja työväenliike*. Kulutusosuuskuntien keskusliitto, Vaasa 1917
* Anders Örne: *Taloudellinen demokratia*. Tammi 1946 (alkuteos *Ekonomisk demokrati*)
* Harold J. Laski: *Aikamme vallankumous*. Tammi 1947 (alkuteos *Reflections on the revolution of our time*)
* Wendell Berge: *Kartellit vapaan talouselämän uhkana*. Tammi 1948 (alkuteos *Cartels, challenge to a free world*)
* J. R. Hicks: *Yhteiskunnan taloudellinen rakenne*. Tammi 1948 (alkuteos *The social framework*)
Senegambia ja Niger

**Senegambia ja Niger** () oli siirtomaa-alue Ranskan Länsi-Afrikassa vuosina 1902–1904. Se käsitti osan nykyisten Malin ja Senegalin valtioiden alueesta.

Senegambia ja Niger muodostettiin Ylä-Senegalin ja Keski-Nigerin alueesta sekä aikaisemmin Senegalin siirtomaan yhteyteen kuuluneista protektoraateista. Alue oli suoraan Ranskan Länsi-Afrikan kenraalikuvernöörin alainen. Kayesissa oli kenraalikuvernöörin pysyvä edustaja.

Vuonna 1904 alue muutettiin Ylä-Senegalin ja Nigerin siirtomaaksi, joka käsitti entisen Ylä-Senegalin ja Keski-Nigerin sekä entisen toisen sotilasalueen, joka sai samalla siviilihallinnon. Ensimmäisestä eli Timbuktun ja kolmannesta eli Zinderin sotilasalueesta muodostettiin Ylä-Senegalin ja Nigerin alainen Nigerin sotilasalue. Senegaljoen vasemman rannan protektoraatit liitettiin Senegaliin.

## Lähteet
Pia Asikainen

**Pia Merja Christina Asikainen** (s. 23. helmikuuta 1972 Nakkila) on suomalainen dokumenttiohjaaja ja toimittaja. Hän on ohjannut dokkarisarjan Euroviisut: sotaa ja lovee TV1 2025. Asikainen ohjaama ja käsikirjoittama dokumenttielokuva *Kaija Koo: Tinakenkäkuningatar* sai ensi-iltansa tammikuussa 2023 Yle TV1:llä.

Asikaisen ohjaama ja käsikirjoittama Mestarit: Koko tarina -dokumentti seuraa kulissien takana, miten Mestarit – Kaija Koo, Vesala,  Ellinoora ja Jenni Vartiainen kiertuetta suunnitellaan.    

Asikaisen käsikirjoittama ja ohjaama dokumentti *Luovia suhteita- Sidonta vie Jarnon ja Saaran toiseen todellisuuteen* käsittelee japanilaista köysisidontaa eli shibaria. Dokumentti sai ensi-iltansa alkuvuodesta 2021. Asikaisen ohjaama *Eurovision Diaries - Viisupäiväkirjat* sai ensi-iltansa huhtikuussa 2020. Dokumentin kuvasivat viisufanit ympäri maailman. Dokumentin selostaa Krista Siegfrids. Projektiin liittyi euroviisuhenkinen kappale “Love is my favourite song”, jonka esitti Sonja Lumme feat. euroviisufanit ympäri maailman. Suomen Euroviisuklubi valitsi Asikaisen vuosittaisen “12 points” -palkinnon saajaksi vuonna 2021.

Pia Asikaisen ohjaama ja yhdessä koomikko Kaisa Pylkkäsen kanssa käsikirjoittama *All Female Panel - Pako Espanjasta* kertoo siitä, kun neljä stand up -koomikkoa kohtaavat Espanjan tourneella koronan. Tv-dokumentti sai ensi-iltansa 1. huhtikuuta 2020 ja on ensimmäinen suomalainen koronaa käsittelevä dokumentti.  

Asikaisen ohjaama ja käsikirjoittama dokumenttielokuva *Baher Of Finland* sai TV ensi-iltansa Suomessa 4. joulukuuta 2019 ja kansainvälisen festivaali ensi-iltansa Amsterdamissa "International Queer and Migrant Filmfestivaaleilla" 7. joulukuuta 2018. Asikaisen dokumenttielokuva *Mun sukupuoli* nähtiin tammikuussa 2018 TV1:llä. 

Asikainen on tehnyt erityisesti matkaohjelmia, kuten TV1:n Liftarit -sarjan (2017) juontajana ja ohjaajana sekä TV2:n *[[Sohvasurffaajat]]* -sarjan (2011–2013) ohjaajana, kuvaajana ja käsikirjoittajana. *Sohvasurffaajat* voitti viikoittainen asiaohjelma -sarjan palkinnon Koulutusrahasto Kouran gaalassa vuonna 2012. Sarja oli myös ehdolla Prix Europassa "The Marketplace of innovation" -sarjassa. *Sohvasurffaajat*-sarjaa tehtiin kaksi kautta. Sarjassa näyttelijä Lotta Kaihua ja Pia Asikainen matkustivat ensimmäisellä kaudella Mustallamerellä ja toisella kaudella Etelä-Euroopassa ja arabimaissa.

Asikainen on ohjannut myös musiikkivideoita ja soittaa kitaraa yhtyeessä Liquid Sisters. Hänen muita yhtyeitään on ollut muun muassa Make it Lewis.

Pia Asikainen pelaa jalkapalloa Kampin piiri -nimisessä naisten harrastejoukkueessa ja hänet on valittu "Rockfutis Mimmilegendaksi" Rockfutis SM -kisoissa Kotkassa 2018. Muut vuosien varrella palkitut ovat musiikkimoguli Epe Helenius, näyttelijä Jukka Virtanen ja musiikkivaikuttaja Juhani Merimaa.

## Lähteet
Kim Bum

**Kim Sang-bum** (, s. 7. heinäkuuta 1989 Soul, Korean tasavalta) eli **Kim Bum** on eteläkorealainen näyttelijä, laulaja ja tanssija. Hän on esiintnyt muun muassa seuraavissa televisiosarjoissa:

* 2006: High Kick!
* 2008: Edeonui dongjjok
* 2009: Kkotboda namja
* 2009: Dream
* 2010: Ajikdo Gyeolhonhago Shipeun Yeoja
* 2011–2012: Padam Padam
* 2013: That Winter, the Wind Blows
* 2013: Goddess of Fire
* 2015: Shinbuneul Sumgyeora
* 2016: Miseseu Cab
* 2020: Gumihodyeon
* 2021: Law School.

## Lähteet

## Aiheesta muualla
*
Maastohiihto talviolympialaisissa 1956

**[[Maastohiihto|Maastohiihdossa]]** kilpailtiin vuoden 1956 talviolympialaisissa kuudella hiihtomatkalla. Ohjelmassa oli neljä miesten ja kaksi naisten kilpailutapahtumaa. Menestynein maastohiihtomaa oli Neuvostoliitto.

## Mitalit

## Lähteet
Barrow Havenin rautatieasema

**Barrow Havenin rautatieasema** on rautatieasema Barrow Havenin kylässä North Lincolnshiressä. Se sijaitsee Barton Linen varrella.

Asema avattiin 8. huhtikuuta 1850. Sitä käytti 1&nbsp;432 matkustajaa kaudella 2017–2018.

## Lähteet
* 

### Viitteet
Sulku (Jyväskylä)

**Sulku** on pienalue Jyväskylässä Huhtasuon kaupunginosassa. Se käsittää Sulun ja Kaakkolammen asuinalueet. Aluetta rakennettiin pääosin vuosien 1972–1978 aikana. Pienalueen läheisyydessä sijaitsee Huhtakeskuksen palvelut. Asukasluku oli 1&nbsp;069 vuoden 2020 lopussa.

## Osa-alueet

### Sulun alue
Sulku on 1970- ja 1980-luvuilla rakennettu kerrostalolähiö. Alueella sijaitsee vuonna 2017 rakennettu palvelutalo.

### Kaakkolammen alue

Kaakkolampi koostuu enimmäkseen 1970- ja 1980-luvuilla rakennetuista rivi- ja omakotitaloista, mutta alueen eteläpuolella on myös muutama 1980-luvulla rakennettu luhtitalo. Kaakkolammen itäpuolella sijaitsee 2000- ja 2010-luvuilla rakennettu omakotitaloalue.

Kaakkolampi on myös alueella sijaitsevan lammen nimi. 

## Kuvia

Tiedosto:Suluntie 26 Huhtasuo Jyväskylä.jpg|1980-luvulla rakennettua rivitaloasutusta Kaakkolammella.
Tiedosto:Kaakkolampi.JPG|Kaakkolammen 2000-luvulla rakennettuja taloja.
Tiedosto:Ykköskoti Toivo Sulku Huhtasuo.jpg|Ykköskoti Toivo
Tiedosto:Suluntie 38, Kaakkolampi, Jyväskylä.jpg|Luhtitalo Kaakkolammella.
Tiedosto:Sulku kerrostaloja.jpg|Sulun kerrostaloja.


## Lähteet
Sibeliuksen syntymäkoti

**Sibeliuksen syntymäkoti** on Hämeenlinnan keskustassa sijaitseva kotimuseo, joka on perustettu vuonna 1965. Hallinnollisesti museo kuuluu Hämeenlinnan kaupunginmuseon alaisuuteen. Osoitteessa Hallituskatu 11 sijaitsevan puurakennuksen rakennutti Henrik Hernstedt vuonna 1834. Säveltäjämestari Jean Sibelius syntyi talossa vuonna 1865 ja asui siellä lapsuusvuotensa. Rakennuksessa on toteutettu sen historian aikana useita muutostöitä ja remontteja, joista viimeisin toteutettiin vuonna 2007. Viimeisimmässä restauroinnissa oli tavoitteena kunnostaa museorakennus mahdollisimman tarkasti Sibeliuksen varhaislapsuuden eli 1860-luvun aikaiseen asuun. Museoon on mahdollista hankkia yhteislippu, jolla pääsee kolmeen keskustan museokohteeseen eli Museo Skogsteriin, Sibeliuksen syntymäkotiin sekä Palanderin taloon.

## Lähteet

## Aiheesta muualla
Matias Koivuniemi

**Matias** (ent. Joni) **Koivuniemi** (s. 1. huhtikuuta 1981 Vantaa) on suomalainen stand up -koomikko. Hän on tehnyt stand upia vuodesta 2003.

## Elämä ja ura
Koivuniemi sai lukion päättötodistuksensa Vaskivuoren lukiosta. Ajatus teatteriurasta heräsi, kun hän oli suorittamassa asevelvollisuuttaan Upinniemen varuskunnassa. Koivuniemi opiskeli teatterialaa Vaasassa, kunnes jätti opintonsa kesken stand up -uransa vuoksi. 

Koivuniemi on esiintynyt muun muassa Nelosen stand up -ohjelmissa. Hän tekee myös suuren suosion saaneita *Pro*-sketsejä. Hänellä on myös oma *Savuna Ilmaan* -niminen podcast.

Koivuniemi mainitsee esikuvikseen George Carlinin, Bill Hicksin ja Charles Chaplinin. 

### Yksityiselämä
Koivuniemi on asunut lähes koko elämänsä Tikkurilassa, mutta asuu nykyään Helsingissä.

## Lähteet

## Aiheesta muualla
* Kotisivut 
* YouTube-kanava
Nikunen

**Nikunen** on sukunimi, joka on muun muassa seuraavilla suomalaisilla henkilöillä:

*Antti Nikunen (s. 1982), lastenkirjailija ja kuvittaja
*Harri Nikunen (s. 1955), yritysjohtaja
*Heikki Nikunen (1939–2023), upseeri ja kenraali, Suomen ilmavoimien komentaja
*Kaarina Nikunen, mediatutkija ja professori
*Niilo Nikunen (1913–1991), yhdistetyn hiihtäjä
*Tommi Nikunen (s. 1973), mäkihyppyvalmentaja ja entinen mäkihyppääjä
*Vesa Nikunen (1935–2024), pappi, opettaja, rehtori ja koulutusalan vaikuttaja, professorin arvonimi
Oulun juhlaviikot

**Oulun juhlaviikot** on kuuden korkeatasoisen ja vakiintuneen festivaalin kokonaisuus, jota vietetään elokuussa Oulun seudulla. Oulun juhlaviikkojen jäsenia ovat Elojazz, sanataidefestivaali Oulun Muusajuhlat, Oulunsalo Soi -kamarimusiikkifestivaali, Oulun Taiteiden Yö, Oulun musiikkivideofestivaalit ja Ilmakitaransoiton MM-kisat sekä nykysirkusta ja immersiivisiä esityksiä tuottava Flow Productions. Lisäksi Oulun juhlaviikkoihin kuuluu muita tapahtumia kuten Makrokonsertteja ja Kuoropäivä, sekä vuosittain vaihtuvaa kokonaisuutta täydentävää ohjelmaa. Ensimmäiset Oulun juhlaviikot on järjestetty vuonna 2011. Elokuun aikana on satoja tapahtumia, joissa käy yhteensä noin 60 000 kävijää.

Oulun juhlaviikkoja koordinoi Oulun kulttuuritapahtumayhdistys ry. Oulun kulttuuritapahtumayhdistyksen tarkoituksena on edistää kulttuurin ja taiteen saavutettavuutta Oulun seudulla sekä vahvistaa alueen kulttuuritoimijoiden toimintaedellytyksiä. Yhdistys koordinoi elokuisiin Oulun juhlaviikkoihin kuuluvien tapahtumien ja festivaalien verkostoa ja yhteismarkkinointia ja tuottaa Oulunsalo Soi -festivaalia. 

Oulun juhlaviikot haluaa olla tapahtumakentän eturivissä kestävässä kehityksessä ja auttaa sekä pohjoisen urbaanin että luontoympäristön säilymistä elinvoimaisena inspiraation ja virkistäytymisen lähteenä. Oulun juhlaviikoilla on ollut Ekokompassi-ympäristösertifikaatti vuodesta 2018 lähtien.

Yhdistys tarjoaa tuotantopalveluja myös muille kulttuuritapahtumille ja toimii kulttuuritapahtuma-alan kehittäjänä ja verkostoijana Pohjois-Pohjanmaalla. Yhdistys tuo esille pohjoista kulttuuria Pohjoinen kulttuurivirta -kanavalla. Euroopan kulttuuripääkaupungin Oulu2026-projektissa yhdistys on mukana Delta Life -kokonaisuudella.

## Lähteet

## Aiheesta muualla
*Oulun juhlaviikot
*Oulun kulttuuritapahtumayhdistys
Chalandrianí

**Chalandrianí** (; myös *Halandrianí*) on Kreikan kylä, joka sijaitsee Sýroksen saarella. Se kuuluu hallinnollisesti Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen. Aiemmin kylä kuului Áno Sýroksen kuntaan ja vuodesta 2011 lähtien Sýros-Ermoúpolin kunnan Áno Sýroksen kunnallisyksikköön. Chalandrianí on osa Áno Sýroksen kyläyhdyskuntaa. Kylän väkiluku on 3 (vuonna 2011).

Chalandrianí, jonka nimikin viittaa raunioihin, on myös kykladisen kulttuurin aikaisen esihistoriallisen hautausmaan arkeologinen kohde. Hautausmaa liittyi nykyisin Kastrín nimellä tunnettuun kykladiseen asutukseen, joka sijaitsi noin 800 metriä nykyisestä kylästä pohjoiseen. Hautausmaa sijaitsee lähempänä nykyistä kylää. Se on ajoitettu varhaiselle kykladiselle kaudelle II (EC II) noin ajalle 2600–2300 eaa. Siihen kuuluu ainakin 600 hautaa.

Chalandrianín ja Kastrín arkeologiset kaivaukset suoritti Chrístos Tsoúntas vuodesta 1892 alkaen. Hautausmaalta on löydetty lukuisia kykladisia idoleita, ja siitä ovat saaneet nimensä Chalandrianí-tyypin idolit. Löytöihin kuuluu myös muun muassa niin kutsuttuja kykladisia ”paistinpannuja”. Hautalöytöjen suuri määrä kertoo samalla Kastrín asutuksen merkittävyydestä.

Nykyisen kylän kirkkoihin kuuluu muun muassa Neitsyt Marian (*Panagía*) kirkko.

## Lähteet

## Aiheesta muualla
Huhtakeskus

**Huhtakeskus** on nimi pienalueelle ja siellä sijaitsevalle ostoskeskukselle Huhtasuon kaupunginosassa Jyväskylässä. Huhtakeskus suunniteltiin olemaan sitä ympäröivien asuinalueiden palvelukeskus.

## Huhtakeskuksen ostoskeskus

Huhtakeskus on alueella sijaitsevan ostoskeskuksen ja julkisten palveluiden palvelukeskittymän nimi. Sen palveluita ovat muun muassa Sale, pub, apteekki, kirjasto ja terveysasema. Huhtakeskuksella sijaitsee myös kohtaamispaikka Huhtasuon Kylätoimisto.

Huhtakeskuksen ostoskeskus koostuu yhdeksästä eri rakennuksesta, joista ensimmäiset rakennettiin vuonna 1979. Arkkitehtuuritoimisto Anna-Maija ja Martti I. Jaatinen toimi ostoskeskuksen arkkitehtuurin suunnittelijoina. Huhtakeskuksen ostoskeskuksen laajennusosa valmistui vuonna 1988.

## Huhtakeskuksen pienalue
Pienalueen länsiosassa on 1980–1990-lukujen aikana rakennettu kerrostalokortteli. Pienalueella on myös 2000-luvun ensikymmenellä rakennettuja kerrostaloja sekä 2010-luvulla rakennettu ikääntyneille suunnattu kerrostalo. Pienalueen itäosassa sijaitsevan entisen Kangasvuoren sairaalan ympäristöön alettiin rakentamaan uusia asuintaloja 2020-luvun taitteessa.

Alueella ostoskeskuksen lisäksi olevia palveluita ovat muun muassa palvelutalo ja Huhtasuon yhtenäiskoulu. Alueelle rakennettiin myös Huhtasuon kirkko, joka on sittemmin lopettanut toimintansa.

## Kuvia

Tiedosto:Huhtakeskus kerrostalo.jpg|Alueen 1990-luvulla rakennettuja kerrostaloja.
Tiedosto:Jyväskylä Nevakatu 6.jpg|Huhtasuon kirkko
Tiedosto:Huhtasuon terveysasema.jpg|Huhtasuon terveysasema
Tiedosto:Huhtasuon koulukeskus.jpg|Huhtasuon yhtenäiskoulu
Tiedosto:Huhtakeskuksen kerrostaloja.jpg|2002 rakennettuja kerrostaloja.


## Lähteet
Dokathísmata

**Dokathísmata** () on kykladisen kulttuurin aikaisen hautausmaan arkeologinen kohde Amorgóksen saarella Kreikassa.

Hautausmaa on ajoitettu varhaiselle kykladiselle kaudelle II (EC II) eli Kéros-Sýros-kulttuurin ajalle noin 2800–2300 eaa. Sieltä on löydetty lukuisia kykladisia idoleita, ja siitä ovat saaneet nimensä Dokathísmata-tyypin idolit.

## Lähteet

## Aiheesta muualla
Epáno Mýloi

**Epáno Mýloi** (, myös *Epáno/Káto Míli*, Επάνω/Κάτω Μίλι) on kykladisen kulttuurin aikaisen hautausmaan arkeologinen kohde Koufonísin saarella Kreikassa. Se sijaitsee aivan Koufonísin kylän länsipuolella. Alue on saanut nykyisen nimensä sen vanhoista tuulimyllyistä.

Hautausmaa on ajoitettu varhaiselle kykladiselle kaudelle II (EC II) noin 2800–2300 eaa. Paikan löydöt ovat Náxoksen arkeologisessa museossa.

## Lähteet

## Aiheesta muualla
Jean-Baptiste Moheau

**Jean-Baptiste Moheau** (6. lokakuuta 1745 – 1794) oli ranskalainen sihteeri, joka kirjoitti väestötieteellisen tutkielman *[[Recherches et considérations sur la population de la France]]* (1778). Hän oli väestötieteen pioneereja Ranskassa.

## Elämäkerta

Moheau’stä on lähteissä vain vähän mainintoja, mutta hänen elämäkertansa pääpiirteet on saatu selvitettyä. Hänen koko nimensä oli Jean-Baptiste Moheau ja hän syntyi Pariisissa 6. lokakuuta 1745. Hän oli vapaamuurariloosin jäsen 1785–1787. Moheau oli La Rochellen *généralité*’ten intendentin Jean-Baptiste de Montyon henkilökohtainen sihteeri. Herra de Fourqueux suositti Moheau’ta tämän teoksen perusteella sotaministeriölle, jonne Moheau nimitettiin vuoden 1779 alussa. Hän kuoli vuonna 1794.

*Recherches et considérations* on Moheau’n ainoa tieteellinen julkaisu. Se kirjoitettiin mahdollisesti jo 1774 ja julkaistiin Pariisissa vuonna 1778. Tutkielma saksannettiin vuonna 1780. Kääntäjä pyysi Moheau’tä tekemään kirjoitukseen joitakin pieniä korjauksia, mutta tämä ei suostunut.

## Henkilöllisyys

Moheau esittelee itsensä *Recherches et considérationsin* lukijoille julkishallinnon edustajana. Teoksen ilmestymisestä lähtien on spekuloitu, oliko Moheau olemassa ollut henkilö vai oliko kyseessä vain Montyonin salanimi. Tutkielma ilmestyi uutena laitoksena teoksessa *Collection des économistes et des réformateurs sociaux* (Pariisi, 1912) ja sen esipuheessa R. Gonnard kirjoitti, että Moheau ilmeisesti oli olemassa, joskin on mahdollista, että Montyon olisi avustanut häntä. Ed. Esmoninin vuonna 1958 julkaiseman artikkelin myötä vallitsevaksi käsitykseksi vakiintui, että Montyon oli *Recherches et considérationsin* todellinen kirjoittaja. Esmonin perusteli teoriaansa muun muassa sillä, että Montyon itse mainitsi 1802 kirjoittaneensa teoksen. Esmonin kiinnitti huomiota myös siihen, että Moheau esittäytyi epätavallisesti vain sukunimellä, nimi ilmoitettiin muodossa ”M. Moheau”. Esmonin päätyi siihen, että nimi oli keksitty: kenelläkään Esmoninin aikaisessa Parisin puhelinluettelossa ei ollut moista nimeä. Esmonin piti myös hyvin epätodennäköisenä, että olisi pelkkä sattuma, että nimet Moheau ja Montyon olivat niin samankaltaisia. Myös M. G. Mesnard piti Moheaun nimeä muodostettuna salanimenä. Marcel Reinhard kuitenkin selvitti Moheau’n koko nimen, syntymäajan ja paikan, jäsenyyden vapaamuurariloosissa ja palkkaamisen sotaministeriöön. Moheau oli siis todella elänyt henkilö. Montyonin osuudesta Moheau’n tutkielman kirjoittamiseen on yhä arveluja. Montyonia ei kuitenkaan ilmeisesti kiinnostanut väestötiede. Hän ei myöskään asunut La Rochellessa, jossa Moheau sijaisti häntä ja oli erityisen kiinnostunut väestötilastoista. Moheau oli poikkeus väestötieteen perustajien joukossa, sillä hän ei ollut tähtitieteilijä eikä pappi.

## Lähteet
Fteliá

**Fteliá** () on neoliittisen kauden asutuksen arkeologinen kohde Mýkonoksen saarella Kreikassa. Se sijaitsee samannimisellä rannalla saaren pohjoisosassa Fteliánlahden rannikolla.

Ftelián asutus ajoitetaan noin ajalle 5100–4500 eaa., mikä tekee siitä saaren varhaisimman. Arkeologisen alueen koko on noin puoli hehtaaria. Asutusta on ollut neljässä vaiheessa. Löytöihin kuuluu muun muassa megaron, josta on säilynyt seinämuuria noin 1,5 metrin korkeudelta, sekä keramiikkaa, savisia figuriineja, obsidiaanista tehtyjä työkaluja sekä nuolenkärkiä.

Kreikkalaisessa mytologiassa paikalla olevaa hautaa pidettiin Aiaan hautana. Kertomuksessa hänet hukutettiin hänen raiskattuaan Kassandran, minkä jälkeen hänen ruumiinsa ajautui Mýkonokselle.

Alueen arkeologiset kaivaukset alkoivat vuonna 1995.

## Lähteet

## Aiheesta muualla